# พรรคภารตียชนตา

| พรรคภารตียชนตา  |
| --- |
|  |
| ชื่อย่อ | BJP |
| ผู้ก่อตั้ง | * Atal Bihari Vajpayee
* L. K. Advani
 |
| ประธาน | J. P. Nadda |
| คณะผู้บริหารสูงสุด | ผู้บริหารระดับชาติ |
| ประธานในรัฐสภา | นเรนทระ โมที (นายกรัฐมนตรี) |
| ผู้นำในโลกสภา | นเรนทระ โมที (ประธานโลกสภา) |
| ผู้นำในราชยสภา | Piyush Goyal (ประธานราชยสภา) |
| เหรัญญิก | Rajesh Agarwal |
| ก่อตั้ง | 6 เมษายน 1980 (1980-04-06) |
| แยกจาก | พรรคชนตา |
| ก่อนหน้า | Bharatiya Jana Sangh (1951–1977) พรรคชนตา (1977–1980) |
| ที่ทำการ | 6-A, Deen Dayal Upadhyaya Marg, New Delhi, Delhi, India |
| หนังสือพิมพ์ | *Kamal Sandesh* (อังกฤษและฮินดี)
*Kamal Barta* (เบงกอล) |
| สถาบันนโยบาย | Public Policy Research Centre |
| ฝ่ายนักเรียนนักศึกษา | Akhil Bharatiya Vidyarthi Parishad (ไม่ทางการ) |
| ฝ่ายเยาวชน | Bharatiya Janata Yuva Morcha |
| ฝ่ายสตรี | BJP Mahila Morcha |
| ปีกแรงงาน | Bharatiya Mazdoor Sangh |
| ปีกกสิกร | Bharatiya Kisan Sangh |
| สมาชิกภาพ | 180 ล้านคน (2019) |
| อุดมการณ์ | * อนุรักษ์นิยม เสรีนิยมใหม่
* ชาตินิยมฮินดู
* ฮินดูตวา
* ลัทธิอิงสามัญชนฝ่ายขวา
* มนุษยนิยมเชิงบูรณาการ
 |
| จุดยืน | ขวา |
| กลุ่มระดับสากล | สหภาพประชาธิปไตยระหว่างประเทศ สหภาพประชาธิปไตยแห่งเอเชียแปซิฟิก |
| สี |   ซัฟฟรอน |
| สถานะโดย ECI | National Party |
| พันธมิตร | National Democratic Alliance (ทั้งอินเดีย)
North-East Democratic Alliance (อินเดียตะวันออกเฉียงเหนือ)
United Democratic Alliance (รัฐนาคาแลนด์) |
| ที่นั่งในโลกสภา | 302 / 543 (ส.ส. **543** ที่นั่ง และว่าง **0** ที่นั่ง) |
| ที่นั่งในราชยสภา | 93 / 245 (ส.ส. **237** ที่นั่ง และว่าง **8** ที่นั่ง) |
| ที่นั่งในสภานิติบัญญัติแห่งรัฐ | 1,383 / 4,036
(**3987** MLAs &
**49** ว่าง)
(ดูรายการทั้งหมด) |
| ที่นั่งในState Legislative Councils | 167 / 426
(**403** MLCs & **23** ว่าง)
(ดูรายการทั้งหมด) |
| จำนวนรัฐและดินแดนสหภาพที่เป็นรัฐบาล | 11 / 28 (**28** รัฐ)
1 / 3
(**3** UTs)  |
| เว็บไซต์ |
| www.bjp.org |
| สัญลักษณ์การเลือกตั้ง |
| ดอกบัว  |
| การเมืองอินเดีย รายชื่อพรรคการเมือง การเลือกตั้ง |

**พรรคภารตียชนตา** (ฮินดี: भारतीय जनता पार्टी *ภารตีย ชนตา ปารฺตี*; อังกฤษ: *Bharatiya Janata Party: BJP*, แปลตรงตัว 'พรรคประชาชนอินเดีย') เป็นพรรคการเมืองอินเดียหนึ่งในสองพรรคใหญ่คู่กับพรรคคองเกรสแห่งชาติอินเดีย (Indian National Congress) นับตั้งแต่ ค.ศ. 2014 พรรคนี้เป็นพรรคที่ปกครองประเทศอินเดียภายใต้การนำของนเรนทระ โมที นายกรัฐมนตรีอินเดียที่ยังดำรงตำแหน่งอยู่ พรรคภารตียชนตาเป็นกลุ่มการเมืองฝ่ายขวา และมีนโยบายในอดีตที่สะท้อนถึงแนวคิดชาตินิยมฮินดูแบบดั้งเดิม โดยมีอุดมการณ์และการจัดระเบียบพรรคที่เชื่อมโยงกับกลุ่มราษฏรียสวยัมเสวักสังฆ์ (RSS) อย่างใกล้ชิด ข้อมูลเมื่อ กุมภาพันธ์ 2022 พรรคภารตียชนตามีสมาชิกในรัฐสภาอินเดียและสภาระดับรัฐมากที่สุด

พรรคภารตียชนตานั้นมีที่มาจากกลุ่มภารตียชนสังฆ์ (Bharatiya Jana Sangh) ซึ่งศยามา ประสาท มุขัรชี (Syama Prasad Mukherjee) ก่อตั้งขึ้นใน ค.ศ. 1951 และหลังการประกาศสถานการณ์ฉุกเฉินใน ค.ศ. 1977 กลุ่มภารตียชนสังฆ์รวมตัวกับกลุ่มการเมืองอื่นอีกหลายกลุ่มเข้าเป็นพรรคชนตา (Janata Party) และเอาชนะพรรคคองเกรสแห่งชาติอินเดียในการเลือกตั้งทั่วไป ค.ศ. 1977 ได้อยู่ในอำนาจสามปี จึงยุบพรรคลงใน ค.ศ. 1980 และสมาชิกบางคนได้หันเหมาก่อตั้งพรรคภารตียชนตาในที่สุด แม้หนทางการเมืองแรกเริ่มไม่ราบเรียบ พรรคภารตียชนตาเริ่มเข้มแข็งขึ้นหลังจากเกิดความเคลื่อนไหวรามชันมภูมิ (Ram Janmabhoomi) ครั้นเมื่อได้ชัยชนะในการเลือกตั้งระดับรัฐ ทั้งมีผลงานดีขึ้นในการเลือกตั้งระดับชาติ พรรคภารตียชนตาก็กลายเป็นพรรคการเมืองที่ใหญ่สุดในรัฐสภาเมื่อ ค.ศ. 1996 แต่ก็ยังมิอาจครองเสียงข้างมากในสภาล่าง ทั้งรัฐบาลที่จัดตั้งก็อยู่ได้เพียง 13 วัน

เมื่อมีการเลือกตั้งทั่วไปใน ค.ศ. 1998 กลุ่มการเมืองที่เรียก พันธมิตรประชาธิปไตยแห่งชาติ (National Democratic Alliance) ซึ่งมีพรรคภารตียชนตาเป็นผู้นำนั้น สามารถจัดตั้งรัฐบาลภายใต้การนำของนายกรัฐมนตรีอฏัล พิหารี วาชเปยี (Atal Bihari Vajpayee) แต่ก็ดำรงอยู่ได้เพียงหนึ่งปี ก็มีการเลือกตั้งใหม่ นายกรัฐมนตรีวาชเปยีสามารถนำรัฐบาลชุดใหม่และอยู่ในตำแหน่งได้ครบวาระ นับเป็นรัฐบาลชุดแรกที่มิได้มาจากพรรคคองเกรสแห่งชาติอินเดียและสามารถอยู่ครบวาระ ครั้นมีการเลือกตั้งทั่วไปใน ค.ศ. 2004 พันธมิตรประชาธิปไตยแห่งชาติแพ้พ่ายอย่างมิได้คาดคิด พรรคภารตียชนตาจึงตกเป็นฝ่ายค้านในรัฐสภาถึงสิบปี จนมีการเลือกตั้งทั่วไปใน ค.ศ. 2014 นเรนทระ โมที (Narendra Modi) นำพาพรรคภารตียชนตาไปสู่ชัยชนะอันท่วมท้น และได้เป็นนายกรัฐมนตรีจัดตั้งรัฐบาลที่มาจากพันธมิตรประชาธิปไตยแห่งชาติซึ่งเวลานั้นมีสมาชิกเป็นผู้ว่าการรัฐในอินเดียถึง 16 รัฐ นับตั้งแต่เดือนธันวาคม ค.ศ. 2022

อุดมการณ์อย่างเป็นทางการของพรรค คือ มนุษยนิยมบริบูรณ์ (integral humanism) ตามที่ทีนทยาล อุปาธยายะ (Deendayal Upadhyaya) กำหนดขึ้นเป็นครั้งแรกใน ค.ศ. 1965 พรรคยังสนับสนุนแนวคิดอนุรักษนิยมเชิงสังคม (social conservatism) และมีนโยบายต่างประเทศที่ตั้งอยู่บนหลักชาตินิยม แผนการสำคัญของพรรค คือ การยกเลิกสถานะพิเศษของรัฐชัมมูและกัษมีร์ การสร้างวัดพระรามในเมืองอโยธยา และการบังคับใช้ประมวลกฎหมายแพ่งที่เป็นระเบียบเดียวกันทั่วประเทศ แต่กิจการเหล่านี้ยังมิได้ริเริ่มในรัฐบาลใด ๆ ของพรรคนับแต่ ค.ศ. 1998 สืบมา เพราะหันไปเน้นนโยบายเศรษฐกิจแบบเสรีนิยมใหม่อย่างกว้างขวางซึ่งให้ความสำคัญอันดับต้นแก่โลกาภิวัตน์และความเติบโตทางเศรษฐกิจยิ่งกว่าสวัสดิการสังคม

## อ้างอิง

### ข้อมูลอ้างอิง

* Banerjee, Sumanta (22 July 2005). "Civilising the BJP". *Economic & Political Weekly*. **40** (29): 3116–3119. JSTOR 4416896.
* "Narendra Modi sworn in as Indian prime minister". *BBC News*. 26 May 2014. สืบค้นเมื่อ 26 May 2014.
* "Indian Astrology vs Indian Science". BBC World Service. สืบค้นเมื่อ 17 January 2014.
* "List of Political Parties and Election Symbols main Notification Dated 18 January 2013" (PDF). India: Election Commission of India. 2013. สืบค้นเมื่อ 9 May 2013.
* Guha, Ramachandra (2007). *India after Gandhi: the history of the world's largest democracy* (1st ed.). India: Picador. ISBN 978-0-330-39610-3.
* Malik, Yogendra K.; Singh, V.B. (April 1992). "Bharatiya Janata Party: An Alternative to the Congress (I)?". *Asian Survey*. **32** (4): 318–336. doi:10.2307/2645149. JSTOR 2645149.
* Sen, Amartya (2005). *India and the world* (1. publ. ed.). Allen Lane: 2005. ISBN 978-0-7139-9687-6.
* Swain, Pratap Chandra (2001). *Bharatiya Janata Party: Profile and Performance*. India: APH publishing. pp. 71–104. ISBN 978-81-7648-257-8. สืบค้นเมื่อ 5 July 2014.

## แหล่งข้อมูลอื่น

* เว็บไซต์ทางการ
* BJP แหล่งข้อมูลบนเครือข่ายเว็บจัดทำโดย GovPubs ที่หอสมุดมหาวิทยาลัยโคโลราโด โบลเดอร์
* BJP ที่เว็บไซต์ Curlie
* ผลงานเกี่ยวกับ/โดย พรรคภารตียชนตา ที่อินเทอร์เน็ตอาร์ไคฟ์
* พรรคภารตียชนตา ที่*สารานุกรมบริตานิกา*